Mulgi vallavalitsusele

31. oktoober 2024

ETTEPANEK

Karksi-Nuia lasteaia ja August Kitzbergi nimelise gümnaasiumi hoolekogu teevad ühise ettepaneku Karksi-Nuias Tartu maantee, apteegi ja sotsiaalmaja ristmiku lähedusse tähistatud ülekäiguraja märgistamiseks, et muuta jalakäijate liikumine teed ületades ohutumaks ja turvalisemaks.

Põhjendus:

Tartu mnt, apteegi ja sotsiaalmaja ristmikku ületavad iga päev paljud õpilased, kes tulevad koolist ja linnakodanikud tulles apteegist, arsti juurest jne. Tartu tänava ületamiseks asuvad ülekäigurajad kaugemal (bussijaama ning muusikakooli juures). Inimestel on harjumus teed ületada sellel ristmikul, kuid selline tegevus seab ohtu kõikide liiklejate tervise ja elu.

Ülekäigurada Tartu mnt, apteegi ja sotsiaalmaja ristmikul on väga oluline, et vältida liiklusõnnetusi sellel ristmikul.

Maris Lippand /allkirjastatud digitaalselt/

Karksi-Nuia lasteaia hoolekogu esimees

Meelis Rull /allkirjastatud digitaalselt/

August Kitzbergi nimelise Gümnaasiumi hoolekogu esimees